Šlavėnų dvaras
55°29′43″š. pl. 25°06′01″r. ilg.﻿ / ﻿55.495333°š. pl. 25.10017°r. ilg.﻿ / 55.495333; 25.10017 Šlavėnų dvaras – buvusi dvaro sodyba Šlavėnų kaime, Anykščių rajone, prie kelio  1225  Šlavėnai–Kurkliai II–Kolonija . Pagrindiniai dvaro rūmai neišliko, yra nemažai tebenaudojamų ūkinių pastatų, galima įžiūrėti parko alėjas. Tebestovi tvartai, svirnas, klėtis, telkšo tvenkinys, susijungiantis su Šlavės upeliu. 1992 m. dvaro likučiai buvo grąžinti turto paveldėtojams Čepukams.